Foto: The Grand Tour/Facebook, Getty images

OSNIVAČ tvrtke Rimac Automobili Mate Rimac oglasio se o detaljima prometne nesreće u kojoj je Richard Hammond završio u bolnici te uništio Rimčev električni superautomobil Concept_One.

> Oglasio se i Mate Rimac: Richard je u redu, želimo mu brz oporavak

Kako piše Car Scoops, Rimac je kazao da je automobil letio 300 metara nakon što je sletio s ruba litice u Švicarskoj.

Rimac je otkrio i kako se Concept_One prevrtao 100 metara nakon što je udario o zemlju.

Tekst se nastavlja ispod oglasa

Brzina u trenutku nesreće 193 km/h?

Rimac Automobili objavili su kako se vozilo zapalilo 10 metara nakon što je automobil pao na asfaltiranu cestu, dok se kotrljao nizbrdo.

Zbog velike štete na automobilu, Rimac je kazao da neće moći odrediti koliko se vozilo brzo kretalo kad je došlo do nesreće, no voditelj Jeremy Clarkson procjenjuje kako se automobil kretao brzinom od 193 km/h kad je sletio s ceste.

Nedugo nakon nesreće, The Grand Tour je objavio priopćenje u kojemu je potvrđeno kako Hammond nije zadobio teže ozljede.